proxectonos/corpus_dominio_legal_administrativo_tmp huggingface dataset:
08/04/2022 | Administración LocalMunicipal
Betanzos
Convocatoria técnico/a admon. xeral contratación personal, proposta nomeamento funcionaria de carreira

EXPEDIENTE: 2021/E001/000003 Concluído o procedemento para a selección de PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA TÉCNICA CLASE TÉCNICOS MEDIOS TECNICO/A ADMON XERAL CONTRATACIÓN PERSONAL neste Concello, debe publicarse para o seu xeral coñecemento a relación de aprobados por orde de puntuación, que é a seguinte: De acordo co disposto na Base 9ª das que rexen o presente procedemento selectivo, proponse para nomeamento como funcionaria de carreira do Concello de Betanzos na categoría de técnico de xestión da escala de administración xeral, Grupo A, Subgrupo A2, a dona Antonia Elena De la Maza Sanchez Ferragut. A aspirante proposta deberá acreditar ante este Concello, no prazo de vinte días hábiles desde a publicación do anuncio os documentos acreditativos das condicións de capacidade e requisitos esixidos na convocatoria. Advírtese que quen, dentro do prazo indicado e, salvo os casos de forza maior, non acrediten a documentación ou da mesma deducísese que carecen dalgún dos requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. Contra a presente Resolución, que pon fin á vía administrativa, pode interpor alternativamente ou recurso de reposición potestativo ante o Alcalde, no prazo dun mes a contar desde o día seguinte á publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de A Coruñas ou, á súa elección, o que corresponda ao seu domicilio, se este radica en localidade distinta, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Betanzos, 04.04.2022 A alcaldesa, María Barral Varela
08/04/2022 | Administración LocalMunicipal
Muros
Anuncio de aprobación inicial da modificación das bases xerais de subvencións a entidades deportivas

Aprobación inicial da modificación das bases xerais reguladoras para a concesión de subvencións a entidades deportivas O Pleno municipal, na súa sesión ordinaria do día 31 de marzo de 2022, aprobou inicialmente a modificación das bases xerais reguladoras para a concesión de subvencións a entidade deportivas. Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio no BOP, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á base Base de Datos Nacional de Subvenciones (BDNS). Os interesados poden consultar o texto íntegro das bases aprobadas polo Pleno municipal na sede electrónica municipal https://sede.muros. gal. es/, dentro do apartado “taboleiro de anuncios”, así como no taboleiro de anuncios municipal sito na casa do concello Muros, 4 de abril de 2022. A alcaldesa María Inés Monteagudo Romero
08/04/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación do expediente de suplemento de crédito n.º 2022-SUPLE-03 de importe 266.600,00 euros, financiado con baixas por anulación

EDICTO ANUNCIO DE EXPOSICIÓN AO PÚBLICO DE APROBACIÓN DO EXPEDIENTE DE SUPLEMENTO DE CRÉDITO N.º 2022-SUPLE-03 DE IMPORTE 266.600,00 EUROS, FINANCIADO CON BAIXAS POR ANULACIÓN O Pleno da Corporación municipal, en sesión ordinaria celebrada o día 5 de abril de 2022, aprobou inicialmente o expediente de modificación orzamentaria de suplemento de crédito 2022-SUPLE-03 dentro do vixente Orzamento municipal do exercicio 2022, financiado con baixas por anulación. En cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora de facendas locais, este expediente exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras n.º 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “SUPLE-03”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 5 de abril de 2022. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
08/04/2022 | Administración LocalMunicipal
Muros
Anuncio de aprobación inicial da modificación do Regulamento de acción social do Concello de Muros

O Pleno municipal, na súa sesión ordinaria do día 31 de marzo de 2022, aprobou inicialmente a modificación do Regulamento de acción social (RAS) do Concello de Muros. Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio no BOP, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, polo que se publicarán integramente no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril. Os interesados poden consultar o texto íntegro das bases aprobadas polo Pleno municipal na sede electrónica municipal https://sede.muros. gal. es/, dentro do apartado “Taboleiro de anuncios”, así como no taboleiro de anuncios municipal sito na casa do concello. Muros, 4 de abril de 2022 A alcaldesa María Inés Monteagudo Romero
08/04/2022 | Administración LocalMunicipal
Cambre
Avocación de competencias da segunda tenente de alcalde, dona Lúa Sanguiñedo Álvarez, dende o día 11 ao 13 de abril de 2022, ambos os dous incluídos

Esta Alcaldía, con data 4 de abril de 2022, ditou a resolución núm.579/2022 que literalmente se transcribe seguir: “Dona Auxiliadora Urralburu Kameni, segunda tenente de alcalde, comunicou a esta Alcaldía que por motivos persoais non poderá exercer as súas funcións como concelleira delegada de área, dende o día 11 ao 13 de abril de 2022, ambos os dous incluídos, segundo o seu escrito rexistrado de entrada o día 1 de abril de 2022 co número 202200000001147. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Benestar Social a prol da segunda tenente de alcalde, dona Lúa Sanguiñedo Álvarez, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da área de Benestar Social efectuada a prol da segunda tenente de alcalde, dona Lúa Sanguiñedo Álvarez, dende o día 11 ao 13 de abril de 2022, ambos os dous incluídos, a partir do cal continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 4 de abril de 2022. O alcalde Óscar A. García Patiño
08/04/2022 | Administración LocalMunicipal
Lousame
Aprobación do padrón definitivo do prezo público pola prestación do servizo de axuda no fogar modalidade dependencia correspondente ao mes de febreiro de 2022

Aprobación de padróns fiscais A Alcaldía do Concello de Lousame ditou Resolución núm.140/2022, do 10/03/2022, aprobando o padrón definitivo do prezo público pola prestación do Servizo de Axuda no Fogar modalidade Dependencia, correspondente ao mes de febreiro de 2022, por un importe total de // //3.017,68€//. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Lousame, a 4 de abril de 2022. A alcaldesa M.ª Fawzi Aspiunza Hasse Pais
08/04/2022 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Información pública do expediente de ampliación do tecor “Castelo de Vitres- Folgoso” (C-10.080) no concello de Boiro

Por esta Xefatura Territorial, e a instancia do representante da Sociedade de Caza Castelo de Vitres, con domicilio social a efectos de notificación na Avenida da Constitución, 2, 15930 Boiro, instrúese o expediente de ampliación do tecor “Castelo de Vitres- Folgoso” (C-10.080), no concello de Boiro, nunha superficie de 29 ha situadas na zona libre C-25 (Boiro). O que se fai público para xeral coñecemento, sinalándose o prazo de vinte días contados a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Patrimonio Natural, Edificio Administrativo Monelos 5ª planta, c/ Vicente Ferrer nº 2- A Coruña, e onde poderán ver as características da ampliación e presentar durante o mesmo prazo as alegacións que puidesen estimar convenientes ao respecto. A Coruña, 04 de abril de 2022 A xefa territorial da Consellería de Medio Ambiente, Territorio e Vivenda na Coruña Sandra Catalina Irula Molde
04/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio do 28 de marzo polo que se somete ao trámite de información pública o expediente de extinción do título concesional relativo ao Aproveitamento Hidroeléctrico no río das Forcadas, no concello de Valdoviño (A Coruña)

Información pública do expediente de extinción do título concesional relativo ao Aproveitamento Hidroeléctrico no río das Forcadas, no concello de Valdoviño (A Coruña), outorgado ao concello de Valdoviño o 12/11/1999. - Clave e denominación do aproveitamento: 14/069/5/1, Aproveitamento Hidroeléctrico no río das Forcadas - Titular do aproveitamento: Concello de Valdoviño - Enderezo: Avda. Porta do Sol, 0, 15552 Valdoviño, A Coruña - Caudal máximo de auga concedido: 2.810 l/s - Corrente de onde se derivan as augas: Río das Forcadas - Termo municipal onde radica a toma: Valdoviño (A Coruña) - Causa de extinción: Incumprimento do condicionado - Servidumes: Descoñecidas - Iniciación: De oficio De acordo co disposto no artigo 165.2 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo de 20 días hábiles, que comezará a computarse a partir da data de publicación do presente anuncio no Boletín Oficial da provincia da Coruña. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Valdoviño (A Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela, en horario de 9:00 a 14:00 horas, de luns a venres, para o que deberá solicitar cita previa en calquera dos teléfonos seguintes: 981 543 961, 981 545 345 ou 981 545 476. Santiago de Compostela, 28 de marzo de 2022 O subdirector xeral de Xestión do Dominio Público Hidráulico Ana Elizabeth Martines Bocai
04/04/2022 | Administración LocalMunicipal
Boiro
Anuncio de aprobación do prezo público relativo ós XV Encontros arqueolóxicos do Barbanza

En aplicación do establecido na ordenanza reguladora do prezo público polo prestación de servizos de carácter educativo, social, cultural e deportivo do Concello de Boiro, faise público mediante o presente anuncio, a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 23 de marzo de 2022 para participación no XV ENCONTRO ARQUEOLÓXICO E AS VISITAS AO PATRIMONIO ARQUEOLÓXICO EDICIÓN 2022· · Modalidade libre: gratuíta · Modalidades certificadas: 15 € MATRÍCULA PARA VISITAS AO PATRIMONIO ARQUEOLÓXICO EDICIÓN 2022 Actividade complementaria do XV Encontro Arqueolóxico do Barbanza, · Modalidade libre: 15 € · Modalidade estudante: gratuíta. Boiro, 29 de marzo de 2022. Jhenifer Carmen Natividad Valldeperes Nusas.
04/04/2022 | Administración LocalMunicipal
Rianxo
Secretaría
Ausencia da Alcaldía dende o 31 de marzo ao 2 de abril de 2022

ANUNCIO DELEGACIÓN DA ALCALDÍA O día 30/03/2022 ditouse a Resolución da Alcaldía número 248/2022 que segue: AUSENCIA da Alcaldía dende o día 31 de marzo ao 2 de abril de 2022 Por ter que ausentarme da Alcaldía os días 31 de marzo, 1 e 2 de abril de 2022, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, DISPOÑO: PRIMEIRO Delegar as funcións da Alcaldía durante o citado período na 1.ª tenente de alcalde, dona María del Carmen Figueira Ares. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO Notificar o presente Decreto ao interesado, procedéndose á súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Rianxo, a 30 de marzo de 2022. O alcalde Adolfo Muíños Sánchez
04/04/2022 | Administración LocalMunicipal
Santa Comba
Nomeamento de persoal eventual

ANUNCIO Por decreto da alcaldesa núm.225/2022, do 25/02/2022, procedeuse ao nomeamento de persoal eventual da Corporación: O que fago público para xeral coñecemento e aos efectos que procedan. Santa Comba, 2 de marzo de 2022. A alcaldesa María Josefa Pose Rodríguez
04/04/2022 | Administración LocalMunicipal
Mugardos
Designación de secretaria suplente da Mesa de Contratación do Pleno

ANUNCIO DESIGNACIÓN DE NOVO/A SECRETARIO/A SUPLENTE DA MESA DE CONTRATACIÓN PERMANENTE DO ÓRGANO DE CONTRATACIÓN PLENO DO CONCELLO DE MUGARDOS Polo Pleno da Corporación, en sesión ordinaria celebrada o día 23 de febreiro de 2022, acordouse designar un novo/a secretario/a suplente da Mesa de Contratación Permanente do órgano de contratación Pleno do Concello de Mugardos, adoptándose o acordo que de seguido se transcribe: “Primeiro. –Designar á nova secretaria suplente da Mesa de Contratación Permanente do órgano de contratación Alcaldía do Concello de Mugardos ou Xunta de Goberno Local cando esta actúe por delegación da Alcaldía, a Dna. Melchora Carrelon Asteasu. Quedando constituída, en consecuencia, a Mesa de Contratación Permanente do órgano de contratación Alcaldía do Concello de Mugardos ou Xunta de Goberno Local cando esta actúe por delegación da Alcaldía, tal e como se relaciona de seguido: PRESIDENTE/A: Juan Domingo de Deus Fonticoba.1.ª suplente: Begoña Roldós Iglesias.2.º suplente: José Miguel Mahía Prados VOGAIS: – O/a secretario/a da Corporación ou funcionario que o/a substitúa. – O/a interventor/a municipal ou funcionario/a que o/a substitúa. – O/a arquitecto/a técnico/a municipal. SECRETARIO/A: un/unha funcionario/a do Concello. Titular: Beatriz Santiago Yáñez. Suplente: Melchora Carrelon Asteasu. Segundo. –Dispoñer a publicación do presente acordo no perfil de contratante, de conformidade co artigo 326.3 e disposición adicional segunda, 7 da Lei 9/2017. Terceiro. –Publicar ademais, para dar maior difusión, a composición da Mesa de contratación no Boletín Oficial de la Provincia.” Asinado dixitalmente polo Sr. alcalde, D. Juan Domingo de Deus Fonticoba, en data 29 de marzo de 2022.
04/04/2022 | Administración LocalMunicipal
Lousame
Anuncio de aprobación definitiva do orzamento de 2022

Anuncio de aprobación definitiva do Orzamento do 2022 O Pleno do Concello de Lousame acordou a aprobación inicial do orzamento xeral, bases de execución e cadro de persoal para o exercicio económico de 2022, na sesión do 04.03.2022. Estivo exposto ao público durante o prazo de 15 días hábiles, mediante anuncio no taboleiro de edictos, taboleiro da sede electrónica e no BOP núm.45, do 08.03.2022, sen que durante o dito prazo conste a presentación de ningún tipo de reclamación. Así, o acordo inicial enténdese elevado a definitivo. De conformidade co artigo 169 do Real Decreto Lexislativo 2/2004, do 5 de marzo e 20 do Real Decreto 500/1990, de 20 de abril, procédese á publicación da aprobación definitiva do orzamento, xunto co resumo por capítulos e o cadro de persoal. CADRO DE PERSOAL 2022 FUNCIONARIOS DE CARREIRA PERSOAL LABORAL FIXO PERSOAL LABORAL TEMPORAL. OUTRO PERSOAL A aprobación definitiva poderá ser impugnada ante a xurisdición contencioso-administrativa, cos requisitos, formalidades e causas sinaladas no artigo 170 e 171 do Texto Refundido da Lei reguladora das facendas locais, aprobada polo Real Decreto Lexislativo 2/2004, do 5 de marzo, e na forma e prazos que establecen as normas da dita xurisdición. Lousame, a 30 de marzo de 2022. A alcaldesa M.ª Teresa Villaverde Pais
04/04/2022 | Administración LocalMunicipal
Cedeira
Aprobación definitiva CPT 2022

ANUNCIO Aprobación definitiva do catálogo de postos de traballo exercicio 2022 O Pleno do Concello de Cedeira, en sesión ordinaria realizada o día 31 de marzo de 2022, adoptou acordo de desestimación e estimación parcial das alegacións presentadas á aprobación inicial do catálogo de postos de traballo do Concello de Cedeira correspondente ao exercicio 2022 (BOP n.º 26, do 08.02.2022), aprobando definitivamente referido catálogo de postos, que terá eficacia provisional en tanto non se aprobe a preceptiva relación de postos de traballo do Concello de Cedeira. Cedeira, 1 de abril de 2022. O alcalde Asinado: Pablo Diego Moreda Gil
04/04/2022 | Administración LocalMunicipal
A Laracha
Delegación específica de celebración de voda o día 2.4.2022

Anuncio decreto delegación específica RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, do 28 de novembro, no artigo 61.3 da Lei 5/97, do 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D. JESÚS SOUTO PENA, Concelleiro do Concello da Laracha, a atribución para autorizar a celebración dun matrimonio o día 2 de abril de 2022, ás 13.00 horas, no salón de plenos da Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a D. ADRIAN FLORIN ANFRONS SEFRAOUI a presente resolución para o seu coñecemento e efectos. A Laracha, 29 de marzo de 2022. O alcalde José Manuel López Varela
04/04/2022 | Administración LocalMunicipal
Oleiros
Urbanismo
Aprobación inicial do Proxecto de Compensación do Polígono Este, Sector Sud-5, ICARIA IV

Mediante resolución da Alcaldía número 2022001055 do 15 marzo de 2022, acordouse aprobar inicialmente o PROXECTO DE COMPENSACIÓN DO POLIGONO ESTE, SECTOR SUD-5, ICARIA IV, (Documento R. E. Nº 2022002574 do 18.02.2022). De conformidade co artigo 270 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 30 de marzo de 2022 Ángel García Seoane Alcalde-Presidente
04/04/2022 | Administración LocalMunicipal
Arzúa
Aprobación do padrón fiscal taxa servizo auga e saneamento 1º bimestre

Tras confeccionarse e aprobarse os padróns de suxeitos pasivos da taxa por subminstración de auga, conservación de contadores e acometidas, correspondentes ao primeiro bimestre de facturación do ano 2022, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao quinto bimestre do 2021 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 29 de marzo de 2022. Asdo. José Luis García López Alcalde-presidente do Concello de Arzúa
28/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.78376. Concesión de auga. Concello de Ponteceso

O Concello de Ponteceso solicita de Augas de Galicia un caudal de 478.208,58 m 3 /ano, procedente do río Anllóns, no lugar da Saimia, parroquia de Anllóns (San Fins), no t. m. de Ponteceso, con destino a uso de abastecemento de poboación. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.78376. As características do aproveitamento son: SOLICITANTE: Concello de Ponteceso CAUDAL: 15,1638 litros/segundo DESTINO: Abastecemento de poboación ORIXE: Río Anllóns LUGAR: A Saimia PARROQUIA: Anllóns (San Fins) CONCELLO: Ponteceso A captación sitúase no río Anllóns, código de masa ES014. NR149.000.03.00, no punto de coordenadas UTM ETRS89 x = 509.541,92; y = 4.786.615,24, mediante bombeo a través de un tubo de fundición Ø 200 mm (2 bombas en paralelo con capacidade máxima de 108 m³/hora) cara a unha ETAP onde se tratan as augas mediante os procesos de decantación, filtrado e desinfección, realizando proceso de coagulación – floculación cando as condicións da auga bruta son deficientes. A auga bruta chega en primeiro lugar a un decantador circular de 7 metros de diámetro e 3 metros de altura, sendo logo filtrada a través de 3 filtros abertos de 3,00 x 2,00 x 2,50 metros e almacenada nun depósito de cabeceira contiguo de capacidade 600 m³. Desde este depósito de cabeceira as augas diríxense aos depósitos de distribución de Tella (750 m³) e de Alto da Serra (600 m³), e desde este último ata o depósito de Corme (450 m³). As augas transcorren soterradas na súa maior parte por camiños e estradas públicas en tubos PE e PVC e fundición cruzando a rede hidrográfica en varios puntos. Situación dos elementos singulares da rede: O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste servizo, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 21 de abril de 2022 O xefe do servizo territorial Néstor Rodríguez Arias
28/04/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 22 de abril de 2022 do Servizo Provincial da AXI da Coruña, pola que se acorda realizar o pagamento de xuros de demora por expropiacións para a obra AC/17/142.06, no concello de Bergondo

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XUROS dos bens e dereitos afectados pola obra “Mellora da seguridade viaria no contorno de treitos de concentracion de accidentes na estrada AC-164 P. Q. 3+000 a 4+000” (clave AC/17/142.06), no concello de Bergondo que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 22 de abril de 2022 O xefe do Servizo Hugo Adolfo Celso Manuel Docando Salvi
28/04/2022 | Administración LocalMunicipal
Vilarmaior
Secretaría - Intervención
Aprobación do padrón fiscal da taxa pola prestación de servizos socioculturais, deportivos e de lecer de abril 2022

ANUNCIO Aprobación de padrón fiscal Mediante Decreto da Alcaldía de data do 25 de abril de 2022 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de abril de 2022, por importe de 1.032 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 25 de abril de 2022. O ALCALDE Carlos Vázquez Quintián
28/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.84764. Concesión de auga. Concello de As Somozas

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO M.ª Jose Abraham Isidro Javier Estarta El Adi, con DNI XXXXXXXXX, solicita de Augas de Galicia un caudal de 213,525 m 3 /ano, procedente dun pozo situado na parcela con referencia catastral 15082A053002430000GY, no lugar de Suínlle, parroquia de Recemel (Santa María), no T. M. das Somozas, con destino a uso doméstico. A solicitude constitúe unha novación da concesión outorgada con data 18 de novembro de 2005 (expediente de clave DH. A15.19573). O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.84764. As características do aproveitamento son: SOLICITANTE: M.ª Jose Abraham Isidro Javier Estarta El Adi CAUDAL: 0,00677 litros/segundo DESTINO: doméstico ORIXE: pozo LUGAR: Suínlle PARROQUIA: Recemel (Santa María) CONCELLO: As Somozas Descrición: As augas cáptanse nun pozo situado na parcela con referencia catastral 15082A053002430000GY e condúcense mediante bombeo por unha tubaxe ¢25 mm a través da estrada contigua, chegando ao punto de uso na vivenda con referencia catastral 001500100NJ81E0000MD. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello das Somozas ou nas oficinas deste servizo, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 21 de abril de 2022. O xefe do Servizo Territorial Néstor Rodríguez Arias
28/04/2022 | Administración LocalMunicipal
As Somozas
Exposición pública de aprobación de padrón fiscal polo subministro de auga potable do 1º trimestre de 2022

Aprobado por Resolución da Alcaldía de data 22 de abril de 2022 o resumo de facturación e padrón de contribuíntes da taxa polo subministro de auga potable correspondente ao 1º trimestre de 2022, e de conformidade co disposto no artigo 124 da Lei xeralPadr tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello das Somozas, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de un mes dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. As Somozas, 22 de abril de 2022, asinado electrónicamente O alcalde Asdo.: Juan Alonso Tembrás
28/04/2022 | Administración LocalMunicipal
Laxe
Exposición pública padrón SAF febreiro

En data de 20 de abril de 2022 ditouse o Decreto da Alcaldía número 226/2022, cuxo teor literal é a seguinte: “Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 19/04/2022 polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de febreiro de 2022. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de febreiro de 2022 que importa un total de dous mil oitocentos sesenta e dous euros con trinta e catro céntimos. (2.862,34 euros), dos cales catrocentos vintetres euros (423,00 euros) correspondesn a libre concorrencia e dous mil catrocentos trinta e nove euros con trinta e catro céntimos (2.439,34 euros) corresponden a dependencia, e que comprende un total de 80 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe, na data da sinatura incluída á marxe”. En Laxe, 21 de abril de 2022 O alcalde José Luis Pérez Añón.
28/04/2022 | Administración LocalMunicipal
Fene
Secretaría
Nomeamento de Rafael Varela Martínez, funcionario en prácticas no corpo da policía local do Concello de Fene

Faise público que o 21.04.2022 ditouse a Resolución da Alcaldía núm 543/2022, co seguinte dispositivo: PRIMEIRO.- Nomear como funcionario en prácticas no Corpo da Policía Local do Concello de Fene, grupo: C; subgrupo: C1; escala: administración especial; subescala: servizos especiais; denominación: policía local; a: - Zeida Bourhim Baouali, con DNI ***7429**. Este nomeamento como funcionario en prácticas terá efectos do día no que dea comezo o preceptivo curso selectivo na AGASP, de acordo co artigo 15º do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. SEGUNDO.- Publicar este nomeamento no BOP. TERCEIRO.- Notificar esta resolución ao interesado, comunicándolle que pon fin á vía administrativa e poderá interpoñerse potestativamente o RECURSO DE REPOSICIÓN ante o mesmo órgano que a ditou no prazo dun mes, significándolle que se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a súa desestimación por silencio administrativo. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñerse o recurso contencioso-administrativo ante o Xulgado Contencioso-administrativo de Ferrol, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se entenda desestimado por silencio administrativo. Non obstante, poderase impugnar directamente a resolución ante a orde xurisdicional contencioso-administrativa (artigo 123.1 da Lei 39/2015). A tal efecto, poderase interpoñer RECURSO CONTENCIOSO-ADMINISTRATIVO, no prazo de dous meses, ante o Xulgado Contencioso-Administrativo de Ferrol, sen prexuízo de que se poida exercitar calquera outro recurso que se estime pertinente. CUARTO.- Dar traslado da presente resolución aos departamentos de Intervención e de Persoal, así como á Xunta de Persoal e ao Comité de Empresa, aos efectos oportunos. Fene, 22.04.2022 O alcalde, Juventino José Trigo Rey
28/04/2022 | Administración LocalMunicipal
Vilarmaior
Secretaría - Intervención
Información pública conta xeral orzamento exercicio 2021

Formulada e rendida a conta xeral do exercicio de 2021 e informada favorablemente pola Comisión Especial de Contas, sométese a información pública, polo prazo de quince días hábiles, contados a partir do día seguinte ao da publicación do presente anuncio, puidendo os interesados, durante os mesmos e oito días máis, presentar reclamacións, reparos e observacións que estimen convenientes, ao abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais. Vilarmiaor, 25 de abril de 2022. O ALCALDE, Carlos Vázquez Quintián
28/04/2022 | Administración LocalMunicipal
Mugardos
Designación de novo/a suplente do presidente/a da Mesa de Contratación Permanente do órgano de contratación Alcaldía do Concello de Mugardos ou Xunta de Goberno Local cando esta actúe por delegación da Alcaldía

A N U N C I O O Sr. alcalde do Concello de Mugardos, con data 21.04.2022, ditou a Resolución que de seguido se transcribe: “RESOLUCIÓN DA ALCALDÍA N.º 2022/0360. Asunto: DESIGNACIÓN DE NOVO/A SUPLENTE DO PRESIDENTE/A DA MESA DE CONTRATACIÓN PERMANENTE DO ÓRGANO DE CONTRATACIÓN ALCALDÍA DO CONCELLO DE MUGARDOS OU XUNTA DE GOBERNO LOCAL CANDO ESTA ACTÚE POR DELEGACIÓN DA ALCALDÍA Visto que mediante resolución da alcaldía núm.59/2022, do 25.01.2022 estableceuse a composición da Mesa de Contratación Permanente do órgano de contratación Alcaldía do Concello de Mugardos, ou do órgano de contratación Xunta de Goberno Local do Concello de Mugardos cando esta actúe por delegación da Alcaldía segundo a normativa vixente, nomeando como 1.ª suplente de presidente/a a Begoña Roldós Iglesias. E debido a dificultade de asistencia presencial da concelleira Begoña Roldós Iglesias por motivos laborais. Pola presente, RESOLVO: Primeiro. –Cesar como 1.ª suplente de presidente/a á concelleira Dna. Begoña Roldós Iglesias. Segundo. –Designar á nova 1.ª suplente da Presidencia/a da Mesa de Contratación permanente do órgano de contratación alcaldía do Concello de Mugardos ou Xunta de Goberno Local cando esta actúe por delegación da alcaldía, a Dna. Ana María Varela Bastida. Quedando constituida, en consecuencia, a Mesa de Contratación Permanente do órgano de contratación alcaldía do Concello de Mugardos ou Xunta de Goberno Local cando esta actúe por delegación da Alcaldía, tal e como se relaciona de seguido: PRESIDENTE/A: Yanli Alba Luz Payol Zukowska.1.ª suplente: Ana María Varela Bastida.2.º suplente: Viviana Carolina Elena Olga Bonev Bidaurratzaga: – O/A secretario/a da Corporación ou funcionario que o/a substitúa. – O/A interventor/a municipal ou funcionario/a que o/a substitúa. – O/A arquitecto/a técnico/a municipal. SECRETARIO/A: un/unha funcionario/a do Concello. Titular: Beatriz Santiago Yáñez. Suplente: Gerardo Andres Corozo Artus. Terceiro. –Notificar o presente acordo á concelleira cesante e a nova concelleira designada. Cuarto. –Dispoñer a publicación do presente acordo no perfil de contratante, de conformidade co artigo 326.3 e disposición adicional segunda, 7 da Lei 9/2017. Quinto. –Publicar ademais, para dar maior difusión, a composición da Mesa de Contratación no Boletín Oficial da Provincia. Mugardos, asinado dixitalmente na data que figura na marxe polo alcalde.” Asinado dixitalmente pola Sra. alcaldesa accidental, Dna. Ana María Varela Bastida (delegación de función por resolución da Alcaldía núm.359/2022, do 20.04.2022), en data 22 de abril de 2022.
28/04/2022 | Administración LocalMunicipal
Noia
Secretaría
Calendario fiscal 2022

Pola presente publícase o calendario fiscal para o ano 2022 aprobado pola Xunta de Goberno Local en data 12 de abril de 2022 coa función de publicación do anuncio de exposición ao público e de cobranza a que se refire o artigo 24 do Regulamento Xeral de Recadación, aprobado polo Real Decreto 939/2005 de 29 de xullo, en relación dos distintos pagos de cobranza outorgados ós contribuíntes para o pagamento dos tributos de vencemento periódico e notificación colectiva que se esixen por padrón e que se citan a continuación · Entidades Colaboradoras: ABANCA, SANTANDER, BBVA E BANCO SABADELL. · Banca electrónica e caixeiros automáticos Segundo o establecido no artigo 24.2b) do Regulamento Xeral de Recadación, transcorrido o período voluntario de pagamento, iniciarase o período executivo, que determinará a esixencia do recargo de constrinximento, aos que fai referencia os artigos 26 de 28 da Lei Xeral Tributaria, xuros de mora e, no seu caso, as custas que se produzan. Noia, 25 de abril de 2022 O Alcalde José Santiago Freire Abeijón
28/04/2022 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de febreiro de 2022

EDICTO Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de febreiro de 2022. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: o período voluntario de cobranza do tributo indicado será do día 1 de maio de 2022 ata o 11 de xullo de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 25 de abril de 2022. O alcalde Manuel Ruiz Rivas
28/04/2022 | Administración LocalMunicipal
Betanzos
Aprobación inicial do orzamento do Concello de Betanzos para o exercicio económico de 2022

Aprobación inicial do orzamento do Concello de Betanzos para o exercicio económico de 2022 Orzamento para o exercicio económico de 2022 O Pleno municipal deste Concello, na sesión do 26 de abril de 2022, aprobou inicialmente o orzamento xeral e o cadro de persoal para o exercicio económico de 2022. Segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), exponse ao público na Intervención deste concello durante o prazo de quince días hábiles, que comezarán a contar desde o día seguinte ao da inserción do presente edicto no Boletín Oficial de Provincia. Durante o dito prazo poderán formularse as reclamacións ante o Pleno nos termos establecidos nos artigos 170 do TRLRFL e 22 do Real Decreto 500/1990. No caso de que non se presentase ningunha, o acordo entenderase definitivamente adoptado. Betanzos, 27 de abril de 2022. A alcaldesa María Barral Varela